Publication: Magyar Közlöny
Issue: MK-2001-22 (Year: 2001, Number: 22)
Era: 1990-2004
Section: Melléklet a 6/2001. (II. 28.) EüM rendelethez
Paragraph Index: 22

b) Szakdolgozat készítése és annak elfogadása. A dolgozat egyaránt lehet az irodalom kritikus áttanulmányozásán alapuló 20—40 oldalas esszé, vagy önálló kutatás eredménye. Tudományos szempontból értékesebb a kutatómunkán, önálló kisérleteken, vagy megfigyelésen alapuló dolgozat, melyben saját kutatási eredményeit mutatja be a vizsgázó. Elfogadható az önálló kutatást nem tartalmazó szakdolgozat is, ha az bizonyítja, hogy a vizsgázó kritikus szemmel tanulmányozta a fellelhető szakirodalmat és képes volt a sokszor eltérő nézetekből átfogó, világos képet formálni. Ezzel megbízható és pontos információt, forrást ad azok számára, akik az adott kérdéssel mélységében még nem foglalkoztak. Írásbeli vizsga Írásbeli vizsgán komplex feladatlapot oldanak meg a vizsgázók, amely átfogja a képzési program egészét a III/2. pontban meghatározott követelményeknek megfelelően. Az írásbeli vizsga feladatlapját az Egészségügyi Minisztérium központilag adja ki. Szóbeli vizsga Szóbeli vizsgán a vizsgázók az alábbi tanulmányi területek (modulok) témaköreiből kiadott vizsgakérdések alapján vizsgáznak. Tanulmányi területek (modulok): — Klinikai ismeretek — Tanatológiai ismeretek — Hospice ismeretek — Egészségügyi menedzseri ismeretek A szóbeli vizsga kérdéseit az egészségügyi miniszter külön rendelkezés szerint adja ki. A szóbeli vizsga tanulmányi területeinek (moduloknak) a témakörei:

Source: https://magyarkozlony.hu/hivatalos-lapok/95ce001ff138e62db67ba14d860b6c5fe8516425/dokumentumok/686a29a7482f0b2a88b4c661e2bbf82d40820620/letoltes